যোৱা ২৫ নৱেম্বৰৰ দিনা অসম ৰাজ্যিক চিৰিয়াখানাৰ আলহী হৈছিল এটা হায়েনা আৰু দুটাকৈ অষ্ট্ৰিক পক্ষী। উক্ত হায়েনা আৰু অষ্ট্ৰিক পক্ষী দুটা অনা হৈছিল ৰাঁচীৰ ভগৱান বিৰচা প্ৰাণী উদ্যানৰ পৰা। কিন্তু দুৰ্ভাগ্যবশতঃ বৰ্তমান শাৰীৰিকভাৱে যথেষ্ট অসুস্থ হায়েনাটোৱে মৃত্যুৰ সৈতে যুঁজি আছে বুলি জানিব পৰা গৈছে।
চিৰিয়াখানাৰ বন সংমণ্ডল বিষয়া তেজছ মৰিস্বামীয়ে 'নৰ্থ ইষ্ট নাও'ক জানিবলৈ দিয়া মতে হায়েনাটো শনিবাৰে দুপৰীয়াভাগত অসুস্থ হৈ পৰে। অসুস্থ হৈ পৰা বুলি জানিব পাৰি চিৰিয়াখানা কৰ্তৃপক্ষই চিৰিয়াখানাৰ চিকিৎসালয়তে চিকিৎসা কৰিবলৈ লৈ আনে। বৰ্তমানো হায়েনাটোৰ চিকিৎসা চলি আছে।
ইপিনে, হায়েনাটোৰ স্বাস্থ্যৰ অৱস্থাই চিন্তিত কৰি ৰাখিছে চিৰিয়াখানা কৰ্তৃপক্ষক। এই কথা জনায় বন সংমণ্ডল বিষয়া তেজছ মৰিস্বামীয়ে।
তদুপৰি "চিৰিয়াখানাৰ বন সংমণ্ডল বিষয়াগৰাকীয়ে হায়েনাৰ মৃত্যুৰ খবৰটো গাপ দিয়াৰ চেষ্টা কৰিছে" বুলি গুৰুতৰ অভিযোগ আনে মঞ্চৰ সাধাৰণ সম্পাদকগৰাকীয়ে।
প্ৰণিধানযোগ্য যে, দীৰ্ঘদিন ধৰি অসম ৰাজ্যিক চিৰিয়াখানাত জন্তুৰ সংখ্যা ক্ৰমান্বয়ে কমি আহিছে তথা জন্তুবিলাকৰ শাৰীৰিক অৱস্থা উন্নত নহয় বুলি অভিযোগ উঠি আহিছে।
উল্লেখযোগ্য যে অসম ৰাজ্যিক চিৰিয়াখানাত আগষ্ট মাহত কেনাই ডিচটেম্পাৰ ভাইৰাছৰ সংক্ৰমণৰ ফলত ৮ টাকৈ শিয়ালৰ মৃত্যুৰ ঘটনাই এক প্ৰকাৰৰ আতংকৰ সৃষ্টি কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
